CELEX: 32021D0033
Language: sl
Date: 2021-01-14 00:00:00
Title: Izvedbeni sklep Komisije (EU) 2021/33 z dne 14. januarja 2021 o pooblastitvi Španije, da pri izračunu osnove za lastna sredstva iz naslova DDV ne upošteva nekaterih kategorij transakcij v zvezi s storitvami avtorjev do konca leta 2024 (notificirano pod dokumentarno številko C(2021) 80) (Besedilo v španskem jeziku je edino verodostojno)

18.1.2021   
               
               
                  SL
               
               
                  Uradni list Evropske unije
               
               
                  L 15/9
               
            
         IZVEDBENI SKLEP KOMISIJE (EU) 2021/33
         z dne 14. januarja 2021
         o pooblastitvi Španije, da pri izračunu osnove za lastna sredstva iz naslova DDV ne upošteva nekaterih kategorij transakcij v zvezi s storitvami avtorjev do konca leta 2024
         
            
               (notificirano pod dokumentarno številko C(2021) 80)
            
         
         (Besedilo v španskem jeziku je edino verodostojno)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Pogodbe o ustanovitvi Evropske skupnosti za atomsko energijo,
         ob upoštevanju Uredbe Sveta (EGS, Euratom) št. 1553/89 z dne 29. maja 1989 o dokončni enotni ureditvi zbiranja lastnih sredstev, pridobljenih iz davka na dodano vrednost (1), in zlasti prve alinee člena 6(3) Uredbe,
         po posvetovanju s Svetovalnim odborom za lastna sredstva,
         ob upoštevanju naslednjega:
         
                     (1)
                  
                  
                     V skladu s členom 376 Direktive Sveta 2006/112/ES (2) lahko Španija še naprej oprošča storitve avtorjev iz točke 2 dela B Priloge X k navedeni direktivi pod pogoji, ki so v tej državi članici veljali 1. januarja 1993. V skladu s členom 2(2) Uredbe (EGS, Euratom) št. 1553/89 je treba navedene transakcije upoštevati pri določitvi osnove za lastna sredstva iz naslova DDV.
                  
               
                     (2)
                  
                  
                     Španija je bila z Izvedbenim sklepom Komisije (EU, Euratom) 2015/2189 (3) pooblaščena, da pri izračunu osnove za lastna sredstva iz naslova DDV od 1. januarja 2015 do 31. decembra 2019 ne upošteva storitev avtorjev iz točke 2 dela B Priloge X k Direktivi 2006/112/ES.
                  
               
                     (3)
                  
                  
                     Španija je v dopisu z dne 19. februarja 2019 zaprosila Komisijo za pooblastitev, da pri izračunu osnove za lastna sredstva iz naslova DDV še naprej ne upošteva nekaterih kategorij transakcij. Španija zlasti ne more natančno izračunati osnove za lastna sredstva iz naslova DDV za transakcije iz točke 2 dela B Priloge X k Direktivi 2006/112/ES v zvezi s storitvami avtorjev. Takšen izračun lahko povzroči neupravičeno upravno breme glede na učinek navedenih transakcij na skupno osnovo za lastna sredstva iz naslova DDV v Španiji. Španijo bi bilo zato treba pooblastiti, da pri izračunu osnove za lastna sredstva iz naslova DDV ne upošteva storitev avtorjev.
                  
               
                     (4)
                  
                  
                     Zaradi preglednosti in pravne varnosti je primerno veljavnost pooblastila časovno omejiti –
                  
               SPREJELA NASLEDNJI SKLEP:
         
            Člen 1
            Za namene izračuna osnove za lastna sredstva iz naslova DDV od 1. januarja 2020 do 31. decembra 2024 se Španija pooblasti, da ne upošteva storitev avtorjev iz točke 2 dela B Priloge X k Direktivi 2006/112/ES.
         
         
            Člen 2
            Ta sklep je naslovljen na Kraljevino Španijo.
         
         
            V Bruslju, 14. januarja 2021
            
               
                  Za Komisijo
               
               Johannes HAHN
               
                  Član Komisije
               
            
         
         
            (1)  UL L 155, 7.6.1989, str. 9.
         
            (2)  Direktiva Sveta 2006/112/ES z dne 28. novembra 2006 o skupnem sistemu davka na dodano vrednost (UL L 347, 11.12.2006, str. 1).
         
            (3)  Izvedbeni sklep Komisije (EU, Euratom) 2015/2189 z dne 25. novembra 2015 o pooblastitvi Španije, da pri izračunu osnove za lastna sredstva iz naslova DDV ne upošteva nekaterih kategorij transakcij (UL L 312, 27.11.2015, str. 23).